עין יעקב

עֵין יַעֲקֹב הוא מושב צפונית-מערבית למעלות תרשיחא, השייך למועצה אזורית מעלה יוסף. היסטוריה המושב הוקם ככפר עבודה ביום ה' חשון תשי"א, (19 אוקטובר 1950)על ידי עולים מכורדיסטן ועיראק ובשנת 2001 התווספו אל היישוב כ-130 משפחות נוספות בהרחבה. המזכיר הראשון של המושב היה יעקב יעקב שאחר כך היה ראש מועצת מעלה יוסף. היישוב הוא יישוב מעורב, דתיים וחילונים. מערכת החינוך במושב מאפשרת הפנייה של התלמידים הן לזרם החינוך הממלכתי והן לזרם הממ"ד לפי דרישת ההורים. בתי הספר בהם לומדים התלמידים הם בנהריה ובמעלות תרשיחא הסמוכות. ביישוב פועלים מתחמים שונים של צימרים ואירוח כפרי. שמו של המושב לקוח מפסוק בספר דברים: ”וַיִּשְׁכֹּן יִשְׂרָאֵל בֶּטַח בָּדָד עֵין יַעֲקֹב אֶל אֶרֶץ דָּגָן וְתִירוֹשׁ אַף שָׁמָיו יַעַרְפוּ טָל” (דברים ל"ג, כ"ח). עין יעקב נמצא כ-420 מטר מעל פני הים. קישורים חיצוניים עין יעקב, במרכז המידע להתיישבות בגליל עין יעקב (אבן יהודה, ישראל), דף שער בספרייה הלאומית על עין יעקב, באתר Homee הערות שוליים